ai4bharat/Pralekha huggingface dataset:
نوجوانوں کے امور اور کھیل کود کی وزارت
این ایس این آئی ایس پٹیالہ نے مزید نامور کھلاڑیوں کو کوچنگ کورسیز میں داخلے کے لئے داخلے کے معیار میں نرمی کا اعلان کیا
نئی دہلی،10 جولائی 2020/پہلی مرتبہ کی کوشش میں خواتین اور مرد پر مشتمل 46 نامو ر کھلاڑی  21-2020 کے اجلاس  سے پٹیالہ کے نیتاجی سبھا ش نیشنل انسٹی ٹیوٹ آف اسپورٹس  میں اسپورٹس کوچنگ میں فلیگ شپ ڈپلوما کورس میں براہ راست داخلہ حاصل کریں گے۔ اس فیصلے کا اعلان کھیل کود اور نوجوانوں کے امور کےمرکزی وزیر جناب کرن رجی جو نےمئی کے مہینے میں کیا تھا ۔ اب کورس میں نامور کھلاڑیوں کی زیادہ سے زیادہ شرکت کو یقینی بنانے کے لئے کوچنگ کورس کے پہلے بتائے گئے داخلہ معیارات میں کچھ نرمی کرنے کا فیصلہ کیا گیا ہے۔
اگرچہ کورس میں داخلہ لینے سے متعلق تمام نامور ایتھلیٹس کی تعلیمی قابلیت 2+10 ہی رہے گی لیکن کھیلوں کی کامیابیوں کے معیار میں تبدیلیاں لائی گئی ہیں تاکہ مزید ایشین ، دولت مشترکہ تمغہ جیتنے والوں اور سینئر ورلڈ چیمپئن شپ کے شرکا کو کورس میں داخلہ لینے کا موقع ملے۔ اس سے قبل ، درخواست دہندگان کے لئے یہ لازمی تھا کہ اس نے سینئر ورلڈ چیمئن شپ میں تمغہ حاصل کیا ہو، تاہم نئے معیارات میں کھلاڑی جنہوں نے ایونٹ میں حصہ لیا ہو، وہ بھی درخواست دینے کے اہل ہیں، ایشیائی یا دولت مشترکہ کھیلوں میں طلائی تمغہ جیتنے کےمعیار میں تبدیل کردیا گیا ہے۔ ایلیٹ کھلاڑی جنہوں نے اولمپیکس میں حصہ لیا ہے خود بخود اس کورس میں داخلہ لینے کے اہل ہوں گے۔
اس فیصلے کےبارے میں بات کرتے ہوئے، اسپورٹس اتھارٹی آف انڈیا کے ڈائریکٹر جنرل سندیپ پردھان نے کہا کوچنگ پیشے میں مامور کھلاڑیوں کا شامل ہونا اس لئےاہم ہے کیونکہ ہندستان کے بڑھتے ہوئے کھیلوں کے ماحولیاتی نظام کی ابھرتی اور بڑھتی ہوئی ضروریات کو پورا کرنا ضروری ہے تاکہ ملک میں دستیاب بہترین صلاحیتوں اور ہنر کو کھیلوں کی جانب راغب کیا جاسکے۔ ایلیٹ ایتھلیٹس کے لئے داخلے کےمعیار میں نرمی اس بات کو یقینی بنائے گی کہ ان میں سے ایک بڑی تعداد خود کو اس کورس کے لئے درخواست دینے کے اہل ہوجائے۔
46 نامور ایتھلیٹس کا انتخاب 23کھیلوں کے لئےکیا جائے گا۔  اور انہیں داخلہ امتحان میں شرکت کرنے کی ضرورت نہیں ہوگی۔ جو اس کورس کی تاریخ میں پہلی مرتبہ کیا گیا ہے۔ تاہم تمام نامور ایتھلیٹس کو جنہیں براہ راست کورس میں داخلے کے لئے شارٹ لسٹ کیا گیا ہے، کو دیگر امیدواروں کے ساتھ ساتھ طبی  اور جسمانی  ٹسٹ دینا ہوں گے۔
ایک ہی ڈسپلن میں دو نامور کھلاڑیوں کے درخواست دینے کی صورت میں فائنل امیدوار کی شناخت کےلئے ایک پوائنٹ سسٹم رکھا گیا ہے۔
نامور کھلاڑیوں کے معیار میں نرمی کے پیش نظر کورس میں داخلے کے لئے آن لائن درخواست جمع کروانے کی آخری تاریخ میں 31 جولائی تک توسیع کرنے کابھی فیصلہ کیا گیا ہے۔
نامور کھلاڑیوں کے علاوہ دوسرے امیدواروں کے لئے یہ فیصلہ کیا گیا ہے کہ کورونا وبائی مرض کی صورتحال کو مدنظر رکھتے ہوئے وہ امیدوار جن کے گریجویشن لیول یا ڈگری کورس کے نتائج کا انتظارہے یا ان یونیورسٹیوں میں جہاں ان کا اندراج /داخلہ ہے، اور گریجویشن سطح یا ڈگری کورس کے فائنل امتحان دینا ابھی باقی ہیں ، ڈپلومہ کورس میں داخلے کے لئےآن لائن درخواست دے سکتے ہیں، تاہم انہیں فائنل سال کا پاسنگ سرٹی فیکٹ 30 ستمبر 2020 تک جمع کرانا ہوگا۔
صحت اور خاندانی بہبود کی وزارت
بھارت میں صحتیاب ہونے والوں کی تعداد 60 لاکھ کے نشان سے تجاوز کر گئی
مسلسل آٹھ دنوں میں 1000 سے کم اموات درج کی گئیں
روبہ صحت ہونے والے کل افراد میں سے نصف سے زائد کا تعلق سب سے زیادہ مریضوں والی پانچ سرکردہ ریاستوں سے ہے
بھارت نے آج مزید ایک اونچائی کو عبور کر لیا ہے۔ روبہ صحت ہونے والوں کی مجموعی تعداد 60 لاکھ کے نشان سے تجاوز  کر چکی ہے۔
روزانہ بڑی تعداد میں کووِڈ مریضوں کے شفایاب ہونے کے ساتھ ہی، بھارت میں بڑی تعداد میں یومیہ صحتیابی کا مستحکم رجحان قائم ہے۔ ملک میں 24 گھنٹوں کے دوران 89154 افراد صحتیاب ہوئے ہیں۔
ملک گیر سطح پر افزوں طبی بنیادی ڈھانچے، ریاستوں / مرکز کے زیر انتظام علاقوں کے ذریعہ نافذ کیے گئے مرکز کے معیاری معالجاتی پروٹوکول، اور ڈاکٹروں، نیم طبی عملے اور ہراول دستے کے صحتی کارکنان کی جانفشانی اور عہدبستگی کے نتیجے میں یومیہ اموات کی تعداد میں مسلسل کمی واقع ہو رہی ہے اور روبہ صحت ہونے والوں کی تعداد میں لگاتار اضافہ ہو رہا ہے۔
گذشتہ آٹھ دنوں میں، ہوئی اموات کی تعداد 1000 سے کم ہے۔ ملک میں 24 گھنٹوں کے دوران 918 اموات واقع ہوئیں۔
بھارت میں سرگرم معاملات کی تعداد 867496 ہے۔ سرگرم مریضوں کی تعداد گذشتہ تین دنوں میں مائل بہ انحتاط ہوتے ہوئے 8 لاکھ سے کم رہی ہے۔
قومی صحتیابی کی شرح مزید بہتری سے ہمکنار ہوکر 86.17 فیصد ہوگئی ہے۔
صحتیابی میں اضافے کے ساتھ ہی، بھارت نے سب سے زیادہ صحتیابی کے معاملے میں اپنی اعلیٰ گلوبل پوزیشن کو برقرار رکھا ہے۔
سب سے زیادہ کووِڈ معاملات کی حامل سرکردہ پانچ ریاستیں  بھی مجموعی صحتیابی کی تعداد میں نصف سے زائد  کا تعاون دے رہی ہیں۔
80 فیصد صحتیابی کے نئے معاملات دس ریاستوں یعنی مہاراشٹر، کرناٹک، کیرالا، آندھرا پردیش، تمل ناڈو، اترپردیش، اڈیشہ، مغربی بنگال، دہلی اور چھتیس گڑھ میں درج کیے گئے۔
26000 سے زائد نئے روبہ صحت ہوئے مریضوں کے ساتھ مہاراشٹر سرفہرست ہے۔
گذشتہ چوبیس گھنٹوں کے دوران 74383 نئے معاملات درج کیے گئے۔
80 فیصد نئے معاملات 10 ریاستوں / مرکز کے زیر انتظام علاقوں میں درج کیے گئے۔ کیرالا میں سب سے زیادہ نئے معاملات درج کیے گئے، اس کے بعد مہاراشٹر کا نمبر ہے۔ مجموعی نئے معاملات میں سے 11000 معاملات ان دو ریاستوں میں ہیں۔
گذشتہ 24 گھنٹوں کے دوران 918 اموات درج کی گئیں۔ 84 فیصد اموات 10 ریاستوں اور مرکز کے زیر انتظام میں درج کی گئیں۔
308 اموات کے ساتھ، کل مہاراشٹر میں مجموعی اموات کی 33 فیصد رہی، 102 اموات کے ساتھ ریاست کرناٹک دوسرے نمبر پر رہی۔
وزارتِ تعلیم
وزارت تعلیم کے محکمہ اعلیٰ تعلیم میں صفائی ستھرائی کا عہد لیا گیا
تقریباً 170 ایچ ای آئیز، یو جی سی اور اے آئی سی ٹی ای کے نمائندوں نے ’سوچھتا ہی سیوا‘ مہم کے مختلف پہلوؤں سے آگاہ کیا
اعلیٰ تعلیم کے محکمہ کے سکریٹری، وزارت تعلیم، جناب کے سنجے مورتی نے ’سوچھتا ہی سیوا‘  مہم کے تحت، اعلیٰ تعلیم کے محکمے کے افسران اور عملے کو سوچھتا کا عہددلوایا۔
انہوں نے تمام افراد کی اس بات کے لیے حوصلہ افزائی کی کہ وہ جاری مہم میں بڑھ چڑھ کر حصہ لیں اور دوسروں کے درمیان ’سوچھتا ہی سیوا‘ پیغام کو فروغ دیں۔
جناب کے سنجے مورتی نے بھی جاری خصوصی مہم 3.0، ایس ایچ ایس مہم، اور’مشن لائف‘ کو مرکزی دھارے میں لانے کے بارے میں آگاہ کرنے کے لیے مرکزی فنڈ سے چلنے والے ایچ ای آئیز کے وائس چانسلرز/ڈائریکٹروں کے ساتھ ایک میٹنگ کی۔
میٹنگ کے دوران، انہوں نے ایچ ای آئیز سے درخواست کی کہ وہ طلباء، فیکلٹی اور عملے کو متحرک کرکے مہم میں حصہ لیں تاکہ کچرے کے خاتمے کی مہم، پلاسٹک فری کیمپس، قریبی ویسٹ پروسیسنگ پلانٹس کا دورہ کریں، ایس ایچ ایس پیغامات جیسے کہ پڑوس کو گود لینے جیسے اقدامات کی حمایت کریں۔ شرم دان اور زندگی کے تمام پہلوؤں میں کم کرنے، دوبارہ استعمال کرنے اور دوبارہ استعمال کرنے کے قابل بنانےکے اصول کو فروغ دیں۔ انہوں نے ایچ ای آئیز کی اس بات کے لیے حوصلہ افزائی کی کہ وہ اپنے اداروں میں ’مشن لائف‘ کے اصولوں کو اپنائیں جیسا کہ جی20 نئی دہلی کے رہنماؤں کے اعلامیہ میں بیان کیا گیا ہے۔
تقریباً 170 ایچ ای ا ٓئیز،یو جی سی اور اے آئی سی ٹی ای کے شرکاء نے ورچوئل طور پر میٹنگ میں شمولیت اختیار کی۔
زراعت اور کاشتکاروں کی فلاح و بہبود کی وزارت
کالا نمک دھان کی کاشت کو فروغ دیا جانا
زراعت اور کسانوں کے بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ سدھارتھ نگر کے ترائی علاقے میں اور مشرقی اترپردیش کے دس پڑوسی ضلعوں میں کالا نمک چاول کی کاشت کی جاتی ہے۔یہ ایک خوشبو دار چاول کی قسم ہے جو عام طور پر کسانوں کوچاول کی دوسری قسموں کے مقابلے بہتر قیمت فراہم کرتی ہے ۔اترپردیش سرکار ایک ضلع ایک پروڈکٹ  کے تحت کالا نمک کی کاشت کو فروغ دے رہی ہے اور اس نے کالا نمک چاول کی فروغ کے لئے 12.00 کروڑ روپے کے ایک پروجیکٹ کو منظوردی ہے۔
زراعت اور ڈبہ بند خوراک کی اشیاء کی برآمداتی فروخت کی اتھارٹی  کے ذریعہ بھارت سرکار نے کالا نمک کے چاول کی فروخت کے لئے بہت سے اقدامات کئےہیں جن میں کسانوں اور شراکتداروں کے لئے صلاحیت سازی ،زرعی برآمداتی فارمنگ فارمرپرڈیوسرز آرگنائیزیشن ، برآمدکاروں اور کسانوں کے تال میل سے کالا نمک مہوتسو کا اہتمام شامل ہے۔زرعی تحقیق کی بھارتی کونسل آئی سی اے آر اور اس کے تحقیقی اداروں ،انڈین انسٹی ٹیوٹ آف ریسرچ حیدرآباد، نیشنل رائس ریسرچ انسٹی ٹیوٹ کٹک اینڈ انڈین ایگری کلچرل ریسرچ انسٹی ٹیوٹ نئی دہلی ،کالا نمک چاول سے متعلق اترپردیش کی سرکار کے ساتھ اشتراک میں تحقیق و ترقی کا کام انجام دے رہا ہے۔
حکومت 24 ریاستوں کے 193 ضلعوں اور مرکز کے زیر انتظام علاقے جموں و کشمیر میں نیشنل فوڈ سیکورٹی مشن  نافذ کررہا ہے ۔ اترپردیش کے21 ضلعوں کا این ایف ایس ایم - رائس پروگرام کے تحت احاطہ کیا گیا ہے تاکہ دھان کی پیداوار بڑھائی جاسکے ۔این ایف ایس ایم کے تحت کسانوں کو ریاستی سرکاروں کے ذریعہ امداد دی جاتی ہے تاکہ زیادہ پیداوار کی قسموں کی ہائی برٹس کے بیجوں کی تقسیم کی جاسکے۔ فصل کے نظام پر عملی مظاہرے طریقہ کار کے بہتر پیکج سے متعلق کلسٹر مظاہروں سے متعلق طریقہ کار اختیار کئے جاسکیں اور بہتر زرعی مشینریوں ،ٹولس، مربوط تغذیہ اور پیسٹ مینجمنٹ تکنیک ،پروسیسنگ اور کاشت کاری کے بعد آلات کے علاوہ کسانوں کوبہتر تربیت پر مبنی فصل نظام وغیرہ کے طریقہ کار کے بارے میں بتایا جاسکے۔ریاستی سرکاریں ، ریاست کے چیف سکریٹری کی سربراہی میں ریاستی سطح کی منظور کرنے والی کمیٹی کی تشکیل کی منظوری کے ساتھ راشٹریہ کرشی وکاس یوجنا - کی تجدید کاری کے لئے اجرتی اپروچیز کے تحت کالا نمک چاول کی کاشت کو فروغ دے سکتی ہیں۔
بھارتی چناؤ کمیشن
ازسرنو حد بندی کمیشن جموں وکشمیر کا دورہ کرے گا
نئی دہلی 30 جون 2021: ازسرنوحدبندی کے کمیشن نے جسٹس  محترمہ رنجنا پرکاش ڈیسائی کی صدارت میں اعلیٰ انتخابی کمشنر جناب سشیل چندر کی موجودگی میں 6 جولائی 2021 سے 9 جولائی تک مرکزی انتظام والے علاقے جموں وکشمیر کا دورہ کرنے کا فیصلہ کیا ہے۔ اس عرصے کےد وران کمیشن سیاسی پارٹیوں ، عوامی نمائندوں اور مرکزی انتظام والے علاقے کی انتظامیہ کے افسران بشمول ضلع انتخابی افسران/ مرکزی انتظام والے علاقے کے 20 ضلعوں کے نائب کمشنروں سے بات چیت کرکے برسرموقع معلومات حاصل کرے گا اور جموں وکشمیر تشکیل نوایکٹ 2019 کے تحت کی رو سے ازسرنو حد بندی کے جاری عمل کے بارے میں آگاہی حاصل کرے گا۔
ازسرنو حد بندی کے کمیشن کا قیام مارچ 2020 میں کیا گیا تھا اور مارچ 2021 میں عالمی وباء کے تناظر میں اس کی مدت میں ایک سال کی توسیع کی گئی تھی۔ کمیشن کے تیسرے رکن مرکزی انتظام والے علاقے جموں وکشمیر کے ریاستی انتخابی کمشنر ہیں۔ کمیشن میں لوک سبھا اسپیکر کے ذریعہ نامزد پانچ اور منسلک ارکان ہیں۔ کمیشن 2011 کی مردم شماری سے متعلق، اعدادوشمار /اضلاع کے نقشے وغیرہ سے متعلق کئی میٹنگیں کرچکا ہے۔ اس سے قبل اس نے تمام ایسوسیٹ ممبروں کو تبادلہ خیال کے لئے مدعو کیا تھا جس میں دو ایسوسیٹ ممبر شامل ہوئے ازسرنوحد بندی کے مختلف پہلوؤں پر کئی ضلعوں کی طرف سے تفصیلی رائے حاصل کی گئی اور مرکزی انتظام والے علاقے کی سیول سوسائٹیوں اور عوامی نمائندوں سے ان کے خیالات حاصل کئے گئے ہیں۔ کمیشن نے تمام مشوروں کو دھیان میں رکھا ہے اور یہ ہدایت دی ہے کہ ازسرنوحد بندی سے متعلق بنیادی حقائق کے ضمن میں مزید بات چیت کی جائے۔
کمیشن کو امید ہے کہ تمام فریق اس مساعی میں تعاون کریں گے اور گراں قدر مشوروں سے آگاہ کرائیں گے تاکہ ازسرنو حد بندی کا کام بروقت مکمل کیا جاسکے۔
امور داخلہ کی وزارت
لاک ڈاؤن کے بارےمیں این ڈی ایم اے کے رہنما خطوط
نئی دہلی،15 ستمبر، بحران کے بندوبست سے متعلق قانون 2005  کی دفعہ 6   کے مطابق نیشنل ڈیزاسٹر مینجمنٹ اتھارٹی  اس بات کا اطمینان کرنےکے بعد کہ ملک کو وبائی بیماری کووڈ-19 کے پھیلاؤ سے خطرہ لاحق ہے۔مرکزی داخلہ سکریٹری کو جو کہ نیشنل ایگزکیٹیو کمیٹی  کے چیئرمین ہیں، برابر یہ ہدایت دے رہی ہے کہ وہ اقدامات کریں اور ضروری رہنما خطوط جاری کریں۔ یہ ہدایات اور رہنما خطوط ملک میں لاک ڈاؤن اور مرحلے وار طریقے پر لاک ڈاؤن ختم کرنے کے بارےمیں وقتاً فوقتاً جاری کیے جانے تھے۔
پورے ملک میں لاک ڈاؤن کرنے کے نتیجے میں بھارت نے کووڈ-19 کو جارحانہ طریقے پر پھیلنے سے کامیابی کے ساتھ روک دیا۔ لاک ڈاؤن کی مدت کے دوران قوم کو یہ مدد ملی کہ وہ درکار صحت کا فاضل بنیادی ڈھانچہ تشکیل دے سکے۔ اس مدت کے دوران اُن بستروں کی تعداد جہاں مریضوں کو الگ تھلگ رکھا جاتا ہے، 22گنا بڑھی اور آئی سی یو بستروں کی تعداد میں 14 گنا سے زیادہ اضافہ ہوا۔ بستروں کی تعداد میں یہ اضافہ مارچ 2020 کے بستروں کی تعداد کے مقابلے میں درج کیا گیا ہے۔ اسی طرح اس مدت کے دوران کووڈ-19 کی جانچ کے لیے تجربہ گاہوں کی سہولت میں تقریباً 10 گنا کا اضافہ ہوا۔ کووڈ-19 کے شروع ہونے کے وقت ملک میں ذاتی تحفظ کا معیاری سامان  تیار کرنے کا کوئی انتظام نہیں تھا جبکہ اس وقت ہمارا ملک نہ صرف پی پی ای کی تیاری میں خود کفیل ہے بلکہ اسے برآمد کرنے کی پوزیشن میں بھی ہے۔اسی طرح سے اندرون ملک ماسک اور وینٹی لیٹر تیار کرنے کی بھی محدود صلاحیت تھی جو اب بڑھ گئی ہے اور بھارت اس سلسلے میں خود کفیل ہوگیا ہے۔اس مدت کے دوران کووڈ-19 سے متعلق کاموں اور دیگر ضروری طبی خدمات کی برقراری کے سلسلے میں مختلف شعبوں میں متعدد کاڈروں کے افراد اور رضاکاروں کی ضرورتوں کا اندازہ لگایا گیا اور انھیں صحت اور خاندانی فلاح وبہبود کی وزارت کی ویب سائٹ اور آئی جی او ٹی، ایک آن لائن پلیٹ فارم  پر فراہم وسائل کے ذریعے تربیت فراہم کی گئی۔ اندازہ لگایا گیا ہے کہ لاک ڈاؤن کے فیصلے کے نتیجے میں بھارت میں وبائی بیماری کو پھیلنے کی رفتار کم کرنے کے ذریعے 14 سے 29 لاکھ کیسوں اور 37 سے 78 ہزار اموات کی روک تھام کی جاسکی۔
بھارت سرکار نے کووڈ-19 کے اثرات کی روک تھام کنٹرول اور ان افراد کو کم کرنے کے سلسلے میں بہت سے جامع اقدامات کیے ہیں۔ عزت مآب وزیر اعظم، وزیروں کا اعلیٰ سطح کا ایک گروپ، کابینہ سکریٹری، سکریٹریوں کی کمیٹی اور وزارت داخلہ، این ڈی ایم اے، صحت اور خاندانی فلاح وبہبود کی وزارت اور دیگر متعلقہ وزارتیں / محکمے ملک میں کووڈ-19 کے تعلق سے عوامی صحت کا جائزہ لینے کا سلسلہ جاری رکھے ہوئے ہیں۔
ریاستیں اپنے اپنے یہاں اس بیماری کے پھیلاؤ کو محدود کرنے کے لیے اقدامات کرنے میں آزاد ہیں بشرطیکہ یہ اقدامات این ڈی ایم اے کی سفارشات کے مطابق نیشنل ایگزکیٹیو کمیٹی کی طرف سے جاری کردہ رہنما خطوط کے مطابق ہوں۔
امور خارجہ کے وزیر مملکت جناب نتیہ نند رائے نے آج لوک سبھا میں ایک سوال کے تحریری جواب میں یہ اطلاع فراہم کی۔
اقلیتی امور کی وزارتت
اقلیتی امور کے مرکزی وزیر جناب مختار عباس نقوی اور اتر پردیش کے جل شکتی وزیر جناب سوتنتر دیو سنگھ کل اتر پردیش کے پٹوائی، رامپور میں ملک کے سب سے پہلے ’’امرت سروور‘‘ کا افتتاح کریں گے
’’امرت سروور‘‘ کی تعمیر وزیر اعظم جناب نریندر مودی سے ملنے والی حوصلہ افزائی اور وزیر اعلیٰ جناب یوگی آدتیہ ناتھ کی رہنمائی میں کی گئی ہے: جناب نقوی
اقلیتی امور کے مرکزی وزیر جناب مختار عباس نقوی اور اتر پردیش کے جل شکتی وزیر جناب سوتنتر دیو سنگھ کے ذریعے 13 مئی، 2022 کو پٹوائی، رامپور  میں ملک کے سب سے پہلے ’’امرت سروور‘‘ کا افتتاح کیا جائے گا۔
جناب نقوی نے آج نئی دہلی میں کہا کہ اس شاندار ’’امرت سروور‘‘ کی تعمیر وزیر اعظم جناب نریندر مودی سے ملنے والی حوصلہ افزائی اور اتر پردیش کے وزیر اعلیٰ جناب یوگی آدتیہ ناتھ کی رہنمائی میں کی گئی ہے۔
انہوں نے کہا کہ اس شاندار ’امرت سروور‘ کو بہت ہی کم وقت میں تیار کرنے میں عام لوگوں، گاؤں کے باشندوں کی حصہ داری اور تعاون اور گرام پنچایت اور ضلع انتظامیہ کی تیزی نے اہم رول ادا کیا ہے۔
جناب نقوی نے کہا کہ پچھلے مہینے ’من کی بات‘ پروگرام میں وزیر اعظم نے رامپور کے پٹوائی میں واقع اس ’امرت سروور‘ کا ذکر کیا تھا۔
’’من کی بات‘‘ میں وزیر اعظم جناب نریندر مودی نے کہا تھا، ’’مجھے یہ جان کر اچھا لگتا ہے کہ امرت سروور کا عہد کرنے کے بعد کئی جگہوں پر تیز رفتار سے کام شروع ہو گیا ہے۔ مجھے یو پی کے رامپور کی گرام پنچایت پٹوائی کے بارے میں پتہ چلا ہے۔ گرام سبھا کی زمین پر ایک تالاب تھا، لیکن وہ گندگی اور کوڑے کے ڈھیر سے بھرا ہوا تھا۔ کافی محنت سے، مقامی لوگوں کی مدد سے، مقامی اسکولی بچوں کی مدد سے، پچھلے کچھ ہفتوں میں اس گندے تالاب کو بدل دیا گیا ہے۔ اب اس جھیل کے کنارے رٹیننگ وال، باؤنڈری وال، فوڈ کورٹ، فوارے اور لائٹنگ جیسے کئی انتظامات کیے گئے ہیں۔ میں رامپور کی پٹوائی گرام پنچایت، گاؤں کے لوگوں، وہاں کے بچوں کو اس کوشش کے لیے مبارکباد دیتا ہوں۔‘‘
جناب نقوی نے کہا کہ پٹوائی کا یہ ’’امرت سروور‘‘ نہ صرف ماحولیات کی حفاظت اور آبی تحفظ میں مدد کرے گا، بلکہ ارد گرد کے علاقوں کے لوگوں کے لیے بھی توجہ کا مرکز ہوگا۔ اس ’’امرت سروور‘‘ میں مختلف قسم کی تفریحی سہولیات کے ساتھ ساتھ کشتی کی سیر جیسی سہولت بھی دستیاب ہے۔
اتر پردیش کے وزیر مملکت جناب بلدیو سنگھ اولکھ، رامپور ضلع پنچایت چیئرمین جناب خیالی رام لودھی، ملک ایم ایل اے محترمہ راج بالا، مراد آباد کے کمشنر جناب انجنیہ کمار سنگھ، رامپور کے ڈسٹرکٹ مجسٹریٹ جناب رویندر کمار مندار، چیف ڈیولپمنٹ آفیسر محترمہ غزل بھاردواج اور دیگر اہم شخصیات اس موقع پر موجود رہیں گی۔
ا قتصادی امور کی کابینہ کمیٹی
کابینہ نے برہم پتر ویلی فرٹیلائزر کارپوریشن لمیٹیڈ آسام کو
100 کروڑ روپے کی امداد فراہم کرنے کی منظوری دی
نئی دہلی،10 فروری 2021/وزیراعظم جناب نریندر مودی کی سربراہی میں اقتصادی معاملوں کی کابینہ کمیٹی نے آج برہم پتر ویلی فرٹیلائزرس کارپوریشن لمیٹیڈ ،نام روپ کو یوریا مینوفیکچرنگ اکائیوں کو چلانے کو برقرار رکھنے کے لئے سو کروڑ روپے کا مالی تعاون کے لئے فرٹیلائزرس محکمے کی تجویز کو منظوری دے دی ہے۔
برہم پتر ویلی فرٹیلائزر کارپوریشن لمیٹیڈ  نام روپ ایک سرکاری شعبے کی صنعت ہے جو کمپنی ایکٹ کے مطابق حکومت ہند کے فرٹیلائزر محکمے  کے انتظامیہ کنٹرول کے تحت بنایا گیا ہے۔ فی الحال کمپنی آسام کے نام روپ میں ڈی وی ایف سی ایل کے احاطے میں اپنے دو پرانے پلانٹس نام روپ 2 اور نامروپ 3 میں کام کررہی ہے۔ ہندستان پر مبنی پہلی یوریا مینوفیکچرنگ اکائی ہونے اور تمام بنیادی ڈھانچے اور فیڈ اسٹاک کی دستیابی ہونے کے باوجود، اپنی پرانی ٹکنالوجی کی وجہ سے اس کمپنی کی وجہ سے موثر لاگت طریقے سے موجودہ اکائیوں سے مکمل پیداواری سطح بنائے رکھنا مشکل رہا ہے۔ پلانٹس کے محفوظ ، ٹکاؤ اور اقتصادی کاروائیوں کو یقینی بنانے کے لئے کچھ آلات اور مشینوں کو دوبارہ لگانا /اوورہال کئے جانے کی ضرورت ہے۔ مکینیکل الیکٹریکل ، انسٹرومنٹیشن اور کیٹلسٹ اشیا وغیرہ کی خریداری کے ساتھ پلانٹس کو بہتر طریقے سے چلانے کے لئے کئے جانے والی کم از کم کام کرنے ، مرمت پر سو کروڑ روپے کے تخمینہ اخراجات ہوں گے اور اس لئے حکومت نے برہم پتر ویلی فرٹیلائزر کارپوریشن لمیٹیڈ  کو 100 کروڑ روپے کا مالی تعاون فراہم کیا ہے۔
برہم پتر و یلی فرٹیلائزر کارپوریشن  ہندستان کے شمال مشرقی حصے میں واقع ہے ، جو اس شعبے میں اقتصادی ترقی کا اہم کردار نبھاتا ہے۔ بی وی ایف سی ایل کو 100 کروڑ روپے کا مالی تعاون مہیا کرنے سے سالانہ 3.90 لاکھ میٹرک ٹن یوریا پیداوار ی صلاحیت بحال ہوگی اور پورے شمال مشرقی علاقے خصوصی طور پر آسام میں چائے صنعت اور زرعی شعبے کو یوریا کی وقت پر دستیاب کو یقینی بنایا جاسکے گا۔ اس سے تقریباً 580 ملازمین کا مستقل بنیاد پر اور دیگر 1500 سے افراد کا موجودہ روزگار بھی یقینی ہوگا۔ اس کے علاوہ اس ادارے کے ذریعہ 28 ہزار لوگوں کو براہ راست فائدہ ملتا ہے۔ اس سے حکومت ہند کے آتم نربھر بھارت کے ابھیان کو بھی مضبوطی ملے گی۔
ش ح۔ ش ت۔ج
Uno-1384
(
صدر جمہوریہ کا سکریٹریٹ
انڈین فاریسٹ سروس کے پروبیشنروں کی صدر جمہوریہ سے ملاقات
نئی دلّی، 23 جولائی/انڈین فاریسٹ سروس  کے پروبیشنروں کے ایک گروپ نے آج یعنی 23 جولائی، 2019 کو راشٹر پتی بھون میں صدر جمہوریہ ہند جناب رام ناتھ کووند سے ملاقات کی۔
پروبیشنروں کے اس گروپ سے خطاب کرتے ہوئے، صدر جمہوریہ ہند جناب رام ناتھ کووند نے کہا کہ حکومت ہند اور ریاستی حکومتیں گرین کور میں اضافہ کرنے اور ہمارے ملک کی جنگلاتی دولت کے تحفظ کے لئے کوششیں کر رہی ہیں۔ تاہم استحکام اور ماحولیاتی بحالی کی کامیابی اجتماعی تحریک میں پنہاں ہے۔ قبائل سمیت غریبوں کی ایک بڑی تعداد ہمارے ملک کے جنگلات کے ارد گرد بستی ہے۔ یہ جنگلات ہی ہیں جو انہیں کھانے پینے کی بنیادی ضروریات اور چارہ فراہم کرتے ہیں۔ یہ لوگ سادہ لوح اور محنت کش ہیں اور ساتھ ہی یہ بہت دور اندیش اور عقل مند ہیں۔ یہ لوگ اپنی روایات اور یقین و اعتماد کے ایک حصے کے طور پر جنگلات کی تعظیم کرتے ہیں۔ جنگلات کے تحفظ کے لئے کئے جانے والے اقدامات میں ان لوگوں کی بنیادی ضروریات کے تئیں سنجیدہ ہونا چاہئیے اور ان لوگوں کو شراکت دار کے طور پر شامل کرنا چاہئیے۔
صدر جمہوریہ ہند نے کہا کہ بھارت نے جس مشترکہ جنگلاتی مینجمنٹ ماڈل کو اپنایا ہے، وہ مقامی لوگوں اور برادریوں کو جنگلاتی انتظام میں ساتھ مل کر کام کرنے کا تصور کرتا ہے۔ صدر جمہوریہ ہند نے کہا کہ اگر لوگ اور برادریاں جنگلاتی انتظام کی کوششوں میں شامل ہو جاتے ہیں تو جنگلاتی افسران جس حل کے متلاشی ہیں وہ مزید پائیدار اور موثر ثابت ہو گا۔
۔۔۔۔۔۔
U.3327
(Visitor Counter : 54
وزارت خزانہ
محکمہ انکم ٹیکس نے بنگلورو میں تلاشی لی
محکمہ انکم ٹیکس نے 9 فروری 2021 کو بنگلورو میں واقع ایک مشہور شراب بنانے والے گروپ کے خلاف تلاشی اور ضبطی کی کارروائی کی ہے۔ اس کے تحت گروپ کے ملک بھر میں واقع 26 مقامات پر تلاشی اور ضبطی کی کارروائی کی گئی۔ اس گروپ کے پاس بہت بڑا اراضی بینک ہے جسے بنگلورو میں مقیم ایک بلڈر کے ساتھ رہائشی اور تجارتی املاک میں ترقی دی جا رہی ہے۔ تلاشی کے نتیجے میں آمدنی سے زیادہ دولت کا پتہ چلا ہے جس کے تحت گروپ کے ذریعہ ایک بڑے بلڈر کے ساتھ مل کر چلائے جا رہے مختلف ترقیاتی پروجیکٹس کے تحت 692.82 کروڑ سے زیادہ کی آمدنی کو چھپانے سے متعلق پختہ ثبوت ملے ہیں۔ اس کے علاوہ گروپ کمپنیوں سے فرضی طریقے سے 86 کروڑ روپے کے اخراجات کا پتہ چلا ہے۔ ان کے شراب کے کاروبار کے سلسلے میں، تلاشی کے دوران کیرالا میں واقع ان کے ایک شراب بنانے والے پلانٹ سے 74 کروڑ روپے کی بے حساب فروخت کا بھی پتہ چلا ہے۔ اس کے لیے گروپ نے فرضی کمپنیوں کے ذریعہ 17 کروڑ روپے کے اخراجات کا دعویٰ کیا ہے۔ گروپ کے ڈائرکٹروں نے انکم ٹیکس ایکٹ، 1961 کی دفعہ 69 سی کے تحت 9 کروڑ روپے کے غیر واضح اخراجات کیے ہیں۔
گروپ نے کئی سالوں سے اپنے ملازمین اور ساتھیوں کے نام پر بے نامی املاک میں بڑی تعداد میں سرمایہ کاری کر رکھی ہے۔ مجموعی طور پر ان کے لواحقین اور ساتھیوں کے نام سے 150 کروڑ روپے سے زیادہ مالیت کی 35 مشتبہ بے نامی جائیدادوں کی نشاندہی کی گئی ہے۔ گروپ کمپنی کے ایک ڈائریکٹر کے نام پر غیر ملکی اثاثوں کے ثبوت بھی موجود ہیں۔
کل ملا کر، تلاشی اور ضبطی کی کارروائی کے نتیجے میں 878.82 کروڑ روپے کی مخفی آمدنی کا پتہ چلا ہے۔
اس سلسلے میں مزید تفتیش جاری ہے۔
صحت اور خاندانی بہبود کی وزارت
کووڈ-19اومیکرون اَپ ڈیٹ
مرکز نے بین الاقوامی آمد کے لئے گائیڈ لائن میں ترمیم کی
تمام مسافر 7 دنوں کے لئے گھر میں کورنٹائن رہیں گے اور ہندوستان میں آمد کے 8ویں دن آر ٹی-پی سی آر ٹیسٹ کروائیں گے
ترمیم شددہ گائیڈ لائن 11؍جنوری 2022سے لاگو ہوگی
نئی دہلی،07؍جنوری؍2022:
صحت و خاندانی بہبود کی وزارت نے کووڈ-19وائرس کی بدلتی ہوئی شکل اور ایس اے آر ایس –سی او وی -2کی تشویشناک شکل یعنی اومیکرون ویریئنٹ کے پھیلاؤ کو دیکھتے ہوئے بین الاقوامی آمد کے لئے اصول و ضوابط میں 6؍جنوری 2022ء کو ترمیم کیا ہے اور پوری دنیا میں اس طرح کے معاملوں میں اضافے کی اطلاع دی ہے۔یہ گائیڈ لائن 11؍جنوری 2022ء سے لاگو ہوگی۔
اسے آخری بار 30 نومبر 2021ء کو اَپ ڈیٹ کیا گیا تھا۔
ترمیم شدہ گائیڈ لائن کو وزارت صحت کی ویب سائٹ پر ڈالا گیا ہے اور اسے یہاں دیکھا جاسکتا ہے۔
https://www.mohfw.gov.in/pdf/RevisedGuidelinesforInternationalArrivalsdated7thJanuary2022.pdf
پچھلی گائیڈ لائن کے مقابلے میں 6؍جنوری 2022ء کی ترمیم شدہ گائیڈ لائن میں درج ذیل تبدیلی کی گئی ہے۔
تمام مسافر سات دنوں کے لئے گھر میں کورنٹائن رہیں گے اور ہندوستان میں آمد کے 8ویں دن آر ٹی-پی سی آر ٹیسٹ کروائیں گے۔
مسافروں کو ہندوستان آمد کے 8ویں دن کئے گئے کووڈ -19کے آر ٹی –پی سی آر جانچ کے نتیجے ایئر سودھا پورٹل پر اَپ لوڈ کرنے کی بھی ضرورت ہوگی۔
تمام مسافروں کو جنہیں آمد پر جانچ کرانے کی ضرورت ہوتی ہے، انہیں وقت پر جانچ کی سہولت اور کسی بھی طرح کی پریشانی سے بچنے کے لئے ایئر سودھا پورٹل پر آن لائن ٹیسٹنگ کی پری بکنگ کرنی چاہئے ۔
صحت اور خاندانی بہبود کی وزارت
بھارت نےمجموعی طور پر 67 کروڑ افراد کی کووڈ-19 ٹیکہ کاری کرکے ایک نیا سنگ میل طے کرلیا ہے
گذشتہ 24 گھنٹوں میں تقریباً74 لاکھ ٹیکے لگائے گئے
شفایابی کی سردست شرح 97.45 فیصد قائم ہے
گذشتہ 24 گھنٹوں میں45,352 نئے معاملے درج ہوئے ہیں
بھارت میں زیر علاج مریضوں کی تعداد فی الحال  ہے ، جو مجموعی معاملوں کی 1.22فیصد کے بقدرہے
ہفتہ وار مثبت معالوں کی شرح پچھلے 70 دنوں میں  3فیصد سے کم ہے
ایک قابل ذکر کامیابی کے طور پر بھارت میں مجموعی ٹیکہ کاری احاطہ آج 67 کروڑ کے نشان سے تجاوز کرگیا۔ گزشتہ24 گھنٹوں کے دوران78.84.333 ٹیکوں کی خوراکیں لگائی گئی ہیں۔ بھارت میں کووڈ-19 ٹیکہ کاری کا احاطہ آج صبح 7 بجے تک عارضی رپورٹوں کے مطابق 67.09 کروڑ کی مجموعی تعداد سےتجاوز کرگیا ہے ۔ یہ ٹیکہ کاری70,34,846 ادوار کے ذریعہ حاصل ہوئی ہے۔ صبح 7 بجے تک عارضی رپورٹ کے مطابق مجموعی اعداد شمار کی تفصیلات درج ذیل ہیں۔
|
|
ایچ سی ڈبلیو
|
|
1st Dose
|
|
1,03,59,980
|
|
2nd Dose
|
|
84,31,889
|
|
ایف ایل ڈبلیو
|
|
1st Dose
|
|
1,83,27,552
|
|
2nd Dose
|
|
1,33,92,967
|
|
ایج گروپ ،18 سے 44 برس کے لوگ
|
|
1st Dose
|
|
26,38,65,685
|
|
2nd Dose
|
|
3,10,32,810
|
|
ایج گروپ ،45 سے 59 برس کے لوگ
|
|
1st Dose
|
|
13,43,94,957
|
|
2nd Dose
|
|
5,65,34,391
|
|
60 برس سے زائد عمر کے لوگ
|
|
1st Dose
|
|
8,85,83,164
|
|
2nd Dose
|
|
4,60,36,573
|
|
میزان
|
|
67,09,59,968
مرکزی حکومت نے پورے ملک میں کووڈ-19 کی ٹیکہ کاری کا دائرہ اور اس کی رفتار بڑھانے کا عہد کررکھا ہے ۔ گذشتہ 24 گھنٹوں کے دوران 34791 مریض شفایاب ہوئے ہیں اور اس کے نتیجے میں شفایاب ہوئے مریضوں کی تعداد بڑھ کر 32063616 کے بقدر ہوگئی ہے۔ اس کے نتیجے میں بھارت میں شفایاب ہونے کی شرح 97.45 فیصد کے بقد ر ہے۔
مرکز ار ریاستوں حکومتوں/مرکز کے زیر انتظام علاقوں کی جانب سے کی جانے والی مشترکہ کوششیں جاری ہیں اور اس کے نتیجے میں لگاتار 68 دنوں سے صرف50 ہزار یومیہ نئے کیس سامنے آئے ہیں۔45352 نئے کیس گذشتہ 24 گھنٹوں کے دوران رپورٹ کئے گئے ہیں۔
زیر علاج مریضوں کی تعداد فی الحال 399778 کے بقدر ہے ۔ فی الحال جو مریض زیر علاج ہیں پورے ملک میں مجموعی متاثرہ مریضوں کے مقابلے میں ان کی تعداد 1.22 فیصد کے بقدر ہے۔
جانچ کی صلاحیت ملک بھر میں اضافہ سے ہمکنار ہے گذشتہ 24 گھنٹوں کے دورا ن مجموعی طور پر 1666334 ٹیسٹ کئے گئے ۔ بھارت میں اب تک مجموعی طور پر 5265 کروڑ یا 526535068 ٹیسٹ انجام دئے ہیں۔
ملک بھر میں کورونا کی جانچ کی صلاحیت میں اضافہ کیا گیا ہے۔ ہفتہ وار مثبت معاملات کی شرح 2.66 فیصد ہے جو گذشتہ70 دنوں میں 3 فیصد سے بھی کم ہے۔ یومیہ مثبت معاملوں کی شرح 2.72 فیصد ہے ،گذشتہ مسلسل 88 دنوں میں یہ مثبت معاملوں کی شرح 5 فیصد سے بھی کم ہے۔